钦定古今图书集成/方舆汇编/职方典/第1450卷 > 镇安府城池考 府志
## 钦定古今图书集成/方舆汇编/职方典/第1450卷 > 镇安府城池考 府志

本府

镇安府城池　，自宋时有土筑城垣，无雉堞。高一丈五尺，阔三尺，马道五尺。周围二百二十五丈。设东西南三门，各有城楼一座。北面则倚后山作墙垣。今仍旧制。

奉议州城池　，旧有土墙，东面沿江，低塌水冲。康熙九年内，州判刁玉仍依前址筑墙，半围于南、西、北三方，高五尺，长三百五十五丈。东面河则竖立木栅为障，四面开门，茅盖门楼，不过草创之基而已。